
1. [bookmark: _Toc213075383][bookmark: _Toc335201954][bookmark: _Toc147739116]Bendra informacija
1.1. Perkančioji organizacija – Lietuvos Respublikos žemės ūkio ministerija, juridinio asmens kodas 188675190, adresas Gedimino per. 19, Vilnius, darbo laikas pirmadieniais – ketvirtadieniais nuo 8:00 val. iki 17:00 val., penktadieniais iki 15:45 val., pietų pertrauka kasdien nuo 12:00 val. iki 12:45 val. Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes pirkimo objektą sudarančios prekės ir paslaugos nėra siūlomos CPO LT kataloge. 
1.3. Perkančioji organizacija nerezervuoja teisės dalyvauti pirkime.
1.4. Stebėtojai dalyvauti Viešojo pirkimo komisijos (toliau – Komisija)  posėdžiuose nėra kviečiami. 
1.5. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 ir 4.4.4.1 papunkčiais, kai perkamos tik nematerialaus pobūdžio (intelektinės) ir kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, o siekiant sunaudoti mažiau gamtos išteklių, visa su paslaugų teikimu susijusi informacija turi būti teikiama elektroniniu formatu (elektroniniais .doc, .docx, .pdf ar kitais perkančiajai organizacijai priimtinais formatais, visi Sutarties vykdymo metu perkančiajai organizacijai teikiami dokumentai neturi būti spausdinami) ir elektroninėmis priemonėmis, perkančiosios organizacijos ir Paslaugos teikėjo susitikimai turi būti vykdomi nuotoliniu būdu (deklaruojama pasiūlymo formoje). Aplinkos apsaugos kriterijai nustatyti specialiųjų pirkimo sąlygų 11 priede „Sutarties projektas“.
1.6. Išankstinis skelbimas apie pirkimą nebuvo paskelbtas.
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Šiame pirkime netaikomi socialiniai kriterijai. 
1.9. Pirkime neleidžiama pateikti alternatyvių pasiūlymų. 
1.10. Bendrosios pirkimo sąlygos yra neatskiriama šių pirkimo sąlygų dalis.
[bookmark: _Ref39426332][bookmark: _Ref39426338][bookmark: _Toc213075384]2. Pirkimo objektas
          2.1. Perkančioji organizacija numato įsigyti Lietuvos žemės ūkio ir kaimo plėtros 2023–2027 m. strateginio plano administravimo sistemos efektyvumo vertinimo paslaugas (toliau – Paslaugos). Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“. Maksimali pirkimui skirta lėšų suma –33 057,85 Eur be PVM, 40 000,00 Eur su PVM.
          2.2. Pirkimas neskaidomas, kadangi atliekamas Lietuvos žemės ūkio ir kaimo plėtros 2023–2027 m. strateginio plano (toliau – Strateginis planas) administravimo sistemos kaip visumos vertinimas, atsižvelgiant į atskirų sistemos dalyvių funkcinius ryšius. Siekiant kokybiško vertinimo rezultato, vertinimas turi apimti ne tik atskirų administravimo priemonių įgyvendinimą, bet ir jų kompleksinį veikimą, suderinamumą bei administravimo sistemos dalyvių sąveiką. Pirkimo objekto skaidymas būtų laikomas dirbtiniu, kadangi tai prieštarautų vertinimo paskirčiai, nes nesudarytų prielaidos atlikti vientisos, loginiais ryšiais ir įrodymais grįstos analizės, taip pat dirbtinis skaidymas nesuderinamas su Viešųjų pirkimų tarnybos parengtomis gairėmis, pagal kurias paslaugos, reikalaujančios bendros metodinės prieigos ir koordinavimo, būtų laikytinos vienarūšiu pirkimo objektu. Paslaugas dirbtinai skaidant sudaromos prielaidos skirtingiems tiekėjams nesutarti dėl metodologinio integralumo, vieningos vertinimo prieigos, o gautus vertinimo rezultatus papildomai įvertinti, siekiant nuoseklios, loginiais ryšiais pagrįstos analizės ir išvadų. Dirbtinis pirkimo objekto skaidymas į dalis sąlygotų perkamų paslaugų kokybės praradimą, perkamų paslaugų galimą pabrangimą, sudėtingą atskirų paslaugų užduočių įvykdymą, jų vykdymo koordinavimą, atliktų paslaugų vertinimą. Todėl siekiant užtikrinti kuo aukštesnę vertinimo paslaugų kokybę, vieningą analizės logiką ir nuoseklias vertinimo išvadas bei rezultatus, kuriuos kaip visumą vertins Europos Komisija, pirkimo objektas neskaidomas. 
2.3. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.  
          2.4. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
[bookmark: _Toc213075385][bookmark: _Ref39427921][bookmark: _Ref39427927][bookmark: _Ref39740354]3. Susitikimai su tiekėjais
3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo. 
[bookmark: _Ref39473754][bookmark: _Ref39473761][bookmark: _Ref39474188][bookmark: _Toc213075386]4. Tiekėjų pašalinimo pagrindai ir kvalifikacijos reikalavimai
[bookmark: _Hlk41039660]4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede. 
4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede. 
[bookmark: _Toc213075387]5. Reikalavimai, susiję su nacionaliniu saugumu 

[bookmark: _Ref39666794][bookmark: _Ref39666796][bookmark: _Toc213075388]5.1.	Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 ar 9 prieduose (tiekėjas pasirenka jam tinkamą deklaracijos formą). Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2.	Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.
5.3.	Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio 21 dalies 1, 2, 3 ir 6 punktams.
5.4.	Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, ji prašys ekonomiškai naudingiausią  pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.
6. Specialieji reikalavimai pasiūlymų rengimui ir pateikimui
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. užpildyta ir pasirašyta pasiūlymo forma, pateikta specialiųjų pirkimo sąlygų 6 priede;
6.1.2. įgaliojimas ar kitas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.1.3. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir visų pateiktų EBVPD tikrumą. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė) ir kiekvienas ūkio subjektas (išskyrus kvazisubtiekėjus), kurių pajėgumais tiekėjas remiasi, kad atitiktų profesinio pajėgumo reikalavimus. 
6.1.4. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu). Visi jungtinės veiklos parteriai nurodomi pasiūlymo formos 1 punkte „Informacija apie tiekėją“;
6.1.5. pasiūlymo galiojimą užtikrinantis dokumentas (nereikalaujama);
6.1.6. ketinimų protokolai, sutikimai, deklaracijos ar kiti dokumentai, įrodantys, kad pasitelkiamų ūkio subjektų, įskaitant ir tuos kurių pajėgumais remiasi, ištekliai bus prieinami per visą sutartinių įsipareigojimų vykdymo laikotarpį (jeigu tiekėjas pasitelkia ūkio subjektus, įskaitant ir tuos kurių pajėgumais remiasi). Visi ūkio subjektai nurodomi pasiūlymo formos 3 punkto „Informacija apie ūkio subjektus, subtiekėjus ir kvazisubtiekėjus“ atitinkamuose papunkčiuose;
[bookmark: _Hlk142554154]6.1.7. specialistų teikiamų ekonominio naudingumo vertinimui patirties aprašymai, užpildyti pagal pirkimo sąlygų 12 priedą „Specialisto patirties atitikties reikalavimams lentelė skirta ekonominio naudingumo vertinimui“ (kiekvienas specialistas turi užpildyti atskirą lentelę);
6.1.8.  užpildyta deklaracija dėl (ne)atitikties Reglamento nuostatoms, kuri pateikta specialiųjų pirkimo sąlygų 8 ir 9 prieduose;
6.1.9. Dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 4 priede „Tiekėjų kvalifikacijos reikalavimai“ nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
6.1.10. Perkančiajai organizacijai nustačius ekonomiškai naudingiausią pasiūlymą (galimą pirkimo laimėtoją), CVP IS pranešimu pateikiama (šių dokumentų nereikalaujama teikti kartu su pasiūlymu):
[bookmark: _Hlk63342348]6.1.10.1. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, pašalinimo pagrindų nebuvimą įrodantys dokumentai, kurie nurodyti specialiųjų pirkimo sąlygų 3 priede „Tiekėjų pašalinimo pagrindai“ lentelės skiltyje „Pašalinimo pagrindų nebuvimą įrodantys dokumentai“;
6.1.10.2. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, kvalifikacijos reikalavimus įrodantys dokumentai, kurie nurodyti specialiųjų pirkimo sąlygų 4 priede „Tiekėjų kvalifikacijos reikalavimai“ lentelės skiltyje „Atitiktį reikalavimui įrodantys dokumentai“, tame tarpe ir specialiųjų pirkimo sąlygų 13 priedą „Specialisto kvalifikacijos atitikties reikalavimams lentelė skirta kvalifikacijos reikalavimų atitikimo vertinumui“ (kiekvienas specialistas turi užpildyti atskirą lentelę).
6.1.10.3. dokumentai (pavyzdžiui juridinio asmens akcininkų, naudos gavėjų informacija, įmonės steigimo dokumentai ir pan.), įrodantys deklaracijoje pateiktų duomenų teisingumą dėl nacionalinio saugumo, kaip nurodyta 5 skyriuje.
6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti);
6.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. Komisija turi teisę nereikalauti juridinio asmens/specialistų kvalifikaciją pagrindžiančių sertifikatų vertimo į lietuvių kalbą, jeigu pasiūlyme nurodyta informacija užsienio kalba Komisijai yra suprantama.
6.4. Bendra pasiūlymo kaina (sąnaudos) ir šią kainą sudarančios kainos sudedamosios dalys ar įkainiai taip pat turi būti nurodomi dviejų skaičių po kablelio tikslumu. 
6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
7. [bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Ref39430768][bookmark: _Ref39430779][bookmark: _Toc213075389]Pasiūlymo galiojimo užtikrinimas
[bookmark: _Toc213075390]             7.1. Tiekėjas privalo užtikrinti savo pasiūlymo galiojimą netesybomis – bauda, kuri sudaro 5 (penki) procentai nuo pasiūlyme nurodytos bendros kainos be PVM. Ši bauda taikoma šiais atvejais:
7.1.1. dalyvis iki perkančiosios organizacijos nurodyto termino pabaigos nepateikia jokios prašomos informacijos dėl pateikto pasiūlymo patikslinimo, papildymo arba paaiškinimo, neįprastai mažos kainos pagrindimo ar aritmetinių klaidų ištaisymo, nepateikia informacijos dėl pašalinimo pagrindų nebuvimo ar kvalifikaciją pagrindžiančių dokumentų;
7.1.2. dalyvis atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;
7.1.3. laimėjęs viešąjį pirkimą dalyvis atsisako sudaryti pirkimo sutartį pagal šiose pirkimo sąlygose pateiktą pirkimo sutarties projektą (pirkimo sąlygų 10 priedas). Jei iki perkančiosios organizacijos nurodyto laiko nepasirašo pirkimo sutarties, laikoma, kad dalyvis atsisakė sudaryti pirkimo sutartį.
7.2.	Bauda turi būti sumokėta per 10 kalendorinių dienų nuo perkančiosios organizacijos raštiško reikalavimo pateikimo dienos. Jei tiekėjas nesumoka baudos nustatytu terminu, perkančioji organizacija turi teisę ją išieškoti teisės aktų nustatyta tvarka.
Pastaba. Tiekėjas su pasiūlymu neturi teikti atskiro dokumento pasiūlymo galiojimo užtikrinimui.

8. Elektroninis aukcionas
	8.1. Perkančioji organizacija pirkime netaikys elektroninio aukciono.
[bookmark: _Ref39485250][bookmark: _Ref39485258][bookmark: _Ref39667303][bookmark: _Ref39667308][bookmark: _Toc213075391]9.  Pasiūlymų vertinimas
9.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 7 priede „Ekonominio naudingumo vertinimo kriterijai ir sąlygos“. 
9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
            9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: tiekėjo pasiūlymas, parengtas užpildžius specialiųjų sąlygų 6 priede „Pasiūlymo forma“ nustatytą formą.
[bookmark: _Ref39425999][bookmark: _Ref39426005][bookmark: _Toc213075392]10. Sutarties sudarymas
10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 10 priede „Sutarties projektas (bendrosios sutarties sąlygos)“ ir 11 priede „ Sutarties projektas (specialiosios sutarties sąlygos)“. 
[bookmark: _Toc213075393]11. Kitos sąlygos
11.1. Visi ūkio subjektai, taip kaip jie apibrėžti bendrųjų sąlygų 1.16 punkte, ir (ar) kvazisubtiekėjai, taip kaip jie apibrėžti bendrųjų pirkimo sąlygų 1.18 punkte, turi būti išviešinti tiekėjo pasiūlyme iki pasiūlymų pateikimo momento. Jeigu pasiūlymų vertinimo metu paaiškėja, kad tiekėjas, nenurodęs jog remiasi kitų ūkio subjektų pajėgumais (kvalifikacija), pats neatitinka pirkimo dokumentuose aiškiai ir nedviprasmiškai suformuluotų kvalifikacijos reikalavimų, jis neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
11.2. Pakeisti kvalifikacijos reikalavimų neatitinkantį arba bent vieną perkančiosios organizacijos nustatytą pašalinimo pagrindą atitinkantį ūkio subjektą ir/ar kvazisubtiekėjai leidžiama tik tuo atveju, jei tokio ūkio subjekto ar subtiekėjo patirtis nebuvo vertinama ekonominio naudingumo balais, t. y. patirtis buvo vertinama tik siekiant įsitikinti, ar ji atitinka nustatytus kvalifikacijos reikalavimus ir už šią patirtį nebuvo skiriami balai. 
11.3. Jei keliamų kvalifikacijos reikalavimų neatitinka tiekėjo darbuotojas, tiekėjui nėra leidžiama pasiūlymų vertinimo metu jį pakeisti kitu, kvalifikacijos reikalavimus atitinkančiu, darbuotoju.

